সর্বভারতীয় তৃণমূল কংগ্রেস
১৯৯৮ সালের লোকসভা নির্বাচনে তৃণমূল কংগ্রেস ৭টি আসন জয় করে। ১৯৯৯ সালের লোকসভা নির্বাচনে বিজেপির সঙ্গে জোট বেঁধে তৃণমূল কংগ্রেস ৮টি আসনে জয়ী হয়। ২০০০ সালে তৃণমূল কলকাতা পৌরসংস্থায় ক্ষমতায় আসে। ২০০১ সালের বিধানসভা নির্বাচনে তৃণমূল কংগ্রেস জাতীয় কংগ্রেসের সঙ্গে জোট বেঁধে ৬০টি আসনে জয়লাভ করে। ২০০৪ সালের লোকসভা নির্বাচনে বিজেপির সঙ্গে জোট বেঁধে তৃণমূল কংগ্রেস মাত্র একটি আসনে জয়লাভ করে। ২০০৬ সালের বিধানসভা নির্বাচনে তৃণমূল একক ভাবে লড়ে ৩০টি আসনে জেতে।
২০০৯ সালের লোকসভা নির্বাচনে তৃণমূল কংগ্রেস ভারতীয় জাতীয় কংগ্রেসের সাথে জোট বেঁধে লড়ে ২০টি আসনে জেতে।
সারা ভারত ফরওয়ার্ড ব্লক
সারা ভারত ফরওয়ার্ড ব্লক(All India Forward Bloc) ভারতের একটি বামপন্থী জাতীয়তাবাদী রাজনৈতিক দল। এই দলটি ১৯৩৯ সালে ভারতের জাতীয় কংগ্রেসের নেতাদের মধ্যে মতভেদের জেরে সুভাষচন্দ্র বসু কর্তৃক প্রতিষ্ঠিত হয়েছিল। দলটির সাধারণ সম্পাদক হলেন দেবব্রত বিশ্বাস। দলটির তরুণ সংগঠন হল "সারা ভারত যুবলীগ"। ২০০৪ সালের সংসদীয় নির্বাচনে দলটি ১৩৬৫০৫৫ ভোট পেয়েছিল (০.২%, ৩টি আসন)। দেশের বিভিন্ন প্রান্তে প্রভাব হ্রাস পেলেও পশ্চিমবঙ্গের রাজনীতিতে এর যথেষ্ট প্রভাব রয়েছে।